නඩුබඩු ගබඩාවේ භාරකරු රිමාන්ඩ්
කොළඹ ප්රධාන මහෙස්ත්රාත් අධිකරණයේ නඩුභාණ්ඩ කාමරයේ තිබූ රුපියල් කෝටි දෙකකට අධික වටිනාකමක් සහිත විදේශීය රටවල නිෂ්පාදිත මත්පැන් බෝතල් 1194ක් අස්ථානගතවීමේ සිද්ධිය සම්බන්ධයෙන් සැකපිට අත්අඩංගුවට ගෙන ඉදිරිපත් කළ නඩුභාණ්ඩ කාමරයේ භාරකරු ලබන 16 වැනිදා දක්වා රක්ෂිත බන්ධනාගාරගත කිරීමට කොළඹ ප්රධාන මහෙස්ත්රාත් තිළිණ ගමගේ මහතා ඊයේ 03දා පස්වරුවේ නියෝග කළේය කොළඹ අපරාධ කොට්ඨාසය විසින් අධිකරණයේ නියෝගය පරිදි පරීක්ෂණ පවත්වා අත්අඩංගුවට ගත් ගයාන් සම්පත් නමැත්තා එලෙස රක්ෂිත බන්ධනාගාරගත කෙරිණි සාපරාධි විශ්වාසය කඩකිරීම සාවද්ය පරිහරණය හා සොරබඩු බැහැර කිරීම යන චෝදනා යටතේ හා පොදු දේපළ පනත යටතේ එම සැකකරු සම්බන්ධයෙන් වැඩිදුරටත් විමර්ශන සිදුකරනා බව කොළඹ අපරාධ කොට්ඨාසය වෙනුවෙන් පෙනී සිටි ප්රධාන පොලිස් පරීක්ෂක එස් ඩී බී ජේ නිශාන්ත මහතා අධිකරණයට දැනුම් දුන්නේය සැකකාර ගබඩා භාරකරු එකී මත්පැන් උපයෝගි කරගනිමින් සාද පවත්වා ඇති බව ද ප්රධාන පොලිස් පරීක්ෂකවරයා අධිකරණයට දැනුම් දුන්නේය සෙසු මත්පැන් බෝතල්වලට කුමක් කළේ දැයි විමර්ශන සිදුකර අධිකරණයට වාර්තා කරන ලෙසට ද ප්රධාන මහෙස්ත්රාත් තිළිණ ගමගේ මහතා විමර්ශන නිලධාරීන්ට නියෝග කළේය සුරාබදු දෙපාර්තමේන්තුව විසින් අත්අඩංගුවට ගෙන අධිකරණයට භාරදී තිබූ එම මත්පැන් බෝතල් තොගය අධිකරණය විසින් රාජසන්තක කර ඇති බවත් එම නියෝගයට එරෙහිව මත්පැන් බෝතල් හිමිකරු මහාධිකරණයට හා අභියාචනාධිකරණයට අභියාචනා ගොනුකර තිබුණත් එකී අධිකරණ විසින් ද මහෙස්ත්රාත් අධිකරණයේ එම නියෝගය අනුමත කර තිබූ බවත් ප්රධාන පොලිස් පරීක්ෂක නිශාන්ත මහතා අධිකරණය හමුවේ පැවැසීය ඉහළ අධිකරණ විසින් මහෙස්ත්රාත් අධිකරණයේ නියෝගය තහවුරු කර එවන ලද නඩු ගොනුව ද අතුරුදන්ව තිබූ බව විමර්ශන නිලධාරීහු අධිකරණයට දැනුම් දුන්හ එම නීති විරෝධී ක්රියාවලට සම්බන්ධ සෙසු සැකකරුවන් ඇතිනම් ඔවුන් සම්බන්ධයෙන් ද විමර්ශන පවත්වා අධිකරණයට ඉදිරිපත් කිරීමට පියවර ගන්නා ලෙස විනිසුරුවරයා නියෝග කළේයඒ ජේ ඒ අබේනායක